

R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 350-02/21-03/1

URBROJ: 2177/01-01/01-22-19

Požega, 3. siječnja 2022.

Na temelju članka 62. Statuta Grada Požege (Službene novine Grada Požege, broj: 2/21.), članka 5. Sporazuma o suradnji tijekom izrade i provedbe Strategije razvoja urbanog područja grada Požege za financijsko razdoblje 2021.-2027., a sukladno Smjernicama za uspostavu urbanih područja i izradu strategije razvoja urbanih područja za financijsko razdoblje 2021.-2027. (verzija 2.0) od srpnja 2021. godine, gradonačelnik Grada Požege donosi

ODLUKU

o osnivanju i imenovanju Koordinacijskog vijeća za Urbano područje grada Požege

I.

U Koordinacijsko vijeće za Urbano područje grada Požege imenuju se:

1. dr.sc. Željko Glavić, gradonačelnik Grada Požege, za člana

2. dr.sc. Borislav Miličević, zamjenik gradonačelnika Grada Požege, za zamjenu člana

3. Marija Šarić, gradonačelnica Grada Pleternice, za članicu

4. Domagoj Katić, zamjenik gradonačelnice Grada Pleternice, za zamjenu članice

5. Ivica Kovačević, načelnik Općine Jakšić, za člana

6. Dario Pažin, imenovani privremeni zamjenik načelnika Općine Jakšić, za zamjenu člana

7. Zdravko Mandić, načelnik Općine Brestovac, za člana

8. Tomo Vrhovac, imenovani privremeni zamjenik načelnika Općine Brestovac, za zamjenu člana

9. Robert Hofman, načelnik Općine Velika, za člana

10. Alen Solić, imenovani privremeni zamjenik načelnika Općine Velika, za zamjenu člana

11. Mile Pavičić, načelnik Općine Kaptol, za člana

12. Damir Poljanac, imenovani privremeni zamjenik načelnika Općine Kaptol, za zamjenu člana

II.

Djelokrug rada Koordinacijskog vijeća je:

* koordinacija izrade, izmjene i/ili dopune, donošenja, provedbe i praćenja provedbe strategije razvoja urbanoga područja a s ciljem sudjelovanja u svim fazama postupka izrade SRUP-a, utvrđivanju prioriteta razvoja urbanog područja te predlaganje strateških projekata važnih za razvoj urbanog područja
* davanje mišljenje o svim ključnim koracima u postupku izrade i provedbe SRUP-a prije upućivanja dokumenata na predstavnička tijela JLS-ova

III.

Zadaće Koordinacijskog vijeća su:

- definira zadaće i odgovornosti svih jedinica lokalne samouprave iz obuhvata urbanoga područja na izradi i provedbi SRUP-a te koordinira proces izrade, izmjene i/ili dopune, donošenja, provedbe i praćenja provedbe SRUP-a;

- daje mišljenje na konačni nacrt SRUP-a i provedbenih akata SRUP-a - Akcijskog plana i Komunikacijske strategije te ih upućuje svim jedinicama lokalne samouprave iz obuhvata radi davanja mišljenja njihovih predstavničkih tijela kao i na mišljenje partnerskom vijeću za urbano područje;

- nakon pribavljenih mišljenja, upućuje konačni nacrt SRUP-a te provedbenih akata SRUP-a - Akcijskog plana i Komunikacijske strategije, gradu središtu urbanoga područja radi donošenja tih akata od strane njegovog predstavničkog tijela;

- daje mišljenje o aktivnostima vezanim uz pokretanje postupka vrednovanja SRUP-a, pokretanje izrade Strateške procjene utjecaja na okoliš kao i pokretanje postupka javnog savjetovanja s javnošću o nacrtu SRUP-a;

- daje mišljenje na Izvješće o provedbi SRUP-a prije njegovog podnošenja Ministarstvu regionalnoga razvoja i fondova Europske unije

- predlaže, razmatra i donosi odluke, mišljenja i zaključke o prijedlogu propisa, projekata ili nekog drugog dokumenta za to urbano područje.

IV.

Administrativne i druge poslove Koordinacijskog vijeća obavljat će Upravni odjel za komunalne djelatnosti i gospodarenje Grada Požege.

V.

Ova Odluka objavit će se na oglasnoj ploči Grada Požege.

GRADONAČELNIK

dr.sc. Željko Glavić, v.r.